Allur eldisþorskur í fjórum eldiskvíum Guðmundar Runólfssonar hf. í Grundarfirði , eða um 20 tonn , er dauður . Þetta upplýstist í vikunni . Einnig hafa snurvoðarbátar verið að koma að landi með dauðan fisk sem veiðst hefur í firðinum . Þá hefur borið á dauðri síld sem rekið hefur á land . Heimamenn í Grundarfirði hafa í dag reynt að komast að ástæðum þessa og á morgun er von á sérfræðingum frá Hafrannsóknarstofnun m.a. með neðansjávarmyndavél til að freista þess komast að ástæðum þessa stórfellda fiskdauða . Runólfur Guðmundsson , hjá G Runólfssyni hf. segir að líkja megi ástandinu við hamfarir . Eftir honum er haft að um margra tugmilljóna tjón sé að ræða fyrir fyrirtækið og af þessum sökum sé nú óvíst hvort áframhald verði á tilraunum með þorskeldi í firðinum , en þær hafa staðið yfir í nokkur ár . Geysimiklum fjármunum hefur verið varið í tilraunirnar og bundu menn miklar væntingar til eldisins , sem nú eru líklega að engu orðnar . Líklegustu ástæðu fiskdauðans telja menn vera ónóga súrefnismettun og geta sér til að mikið magn síldar sem inn á firðinum hefur verið orsaki dauðann . Svipað hafi t.d. gerst á innfjörðum í Noregi og þar sé ástæðan talin síldargengd í fjörðunum . Skessuhorn.is mun greina nánar frá fiskadauðanum í Grundarfirði á morgun .